Imtella' Lulju 11, 2021 Diversi mezzi tax-xandir fl-Italja qed jirrappurtaw kif madwar 120 student Taljan jinsabu maqbudin Malta minħabba l-Covid. Skont il-media Taljana dawn l-istudenti kkuntattjaw lill-Ambaxxata Taljana f'Malta u saret talba li dawk li rriżultaw negattiv għat-testijiet jitħallew jirritornaw fil-pajjiż madankollu din ma kinitx aċċettata mill-awtoritajiet Maltin. Dejjem skont il-mezzi tax-xandir fl-Italja minn dawn l-istudenti huma madwar 50 li rriżultaw pożittivi waqt li l-oħrajn kienu kostretti fi kwarantina minħabba li setgħu kienu f'kuntatt magħhom. L-istudenti, fil-parti l-kbira tagħhom żgħażagħ, ġew Malta biex jitgħallmu l-Ingliż u qegħdin jinżammu kwarantina f'lukanda f'San Ġiljan.